Հիվանդանոցային ծառայության համար ծավալված է 80 մահճակալ, որոնցից 70-ը հոգեբուժական, 10-ը` թմրաբանական: Հիվանդանոցային ծառայությունից օգտվում են տարեկան միջին թվով 366 մարդ, որոնցից 296-ը հոգեբուժական հիվանդներ են, իսկ 70-ը` նարկոլոգիական: Հիվանդանոցային ծառայությունն իրականացվում է հոգեկան հիվանդների խնամքի, հարկադիր բուժման, սուր և անհետաձգելի վիճակների բուժօգնության ու նարկոլոգիական հիվանդների բուժման ուղղություններով: Նշված ծառայություններն իրականացվում են անվճար՝ պետական պատվերի շրջանակներում, բացառությամբ ափիոնային թմրամոլությամբ հիվանդների գերարագ ապաթունավորում ու զրկանքի համախտանիշի դադարեցում ափիոնային անտոգոնիստներով՝ ընդհանուր անզգայացման տակ: